ባለስልጣኑ የአንድ መስኮት አገልግሎት ለመጀመር ዝግጅት ማጠናቀቁን አስታወቀ
አዲሰ አበባ ፤  ጥር 29/2006 (ዋልታ) – ወደ ውጪ በሚላኩና ከውጪ የሚገቡ የንግድ ስራዎችን ማቀላጠፍ የሚችለውን አዲሱን የአንድ መስኮት አገልግሎት ተግባራዊ ለማድረግ የሚያስችል የዝግጅት ምዕራፍ መጀመሩን የኢትዮጵያ ገቢዎችና ጉሙሩክ ባለስልጣን አስታወቀ።በሀገራችን የንግድ ሂደት ውስጥ  እቃዎች ለመላክም ሆነ ወደ ሀገር ውስጥ ለማስገባት ፥ ነጋዴዎች ወይንም ድርጅቶች  ፍቃዶችንና ህጋዊ የሰነድ ማረጋገጫዎችን ለማግኘት ወደተለያዩ ተቋማት መሄድ ግድ ይላቸዋል።ይህም አሰራሩ ደንበኞችን ለእንግልትና ለአላስፈላጊ ወጪ ከመዳረጉም ባሻገር በንግድ ስርአቱ ላይ የተቀላጠፈና ፈጣን አሰራር እንዳይኖር እክል የሚፈጥር ሆኖ ቆይቷል።የኢትዮጵያ ገቢዎችና ጉምሩክ ባለስልጣን ቀደም ብሎ የነበረው የአሰራር ክፍተት የሰነድ አሰባሰብ ስርዓቱ ከብዙ ተቋማት ጋር የሚያገናኝ በመሆኑ የተፈጠረ ነው ይላል።በባለስልጣኑ የመረጃና ቴክኖሎጂ የሶፍትዌር ልማት ቡድን አስተባባሪ አቶ ንጉሴ ሰኢድ ይህን አሰራር መቀየርና አዲስ የአንድ መስኮት ስርአትን መዘርጋት አንዱ መፍትሄ እንድሆነ ነው የተናገሩት ።ይህን ተግባራዊ ለማድረግም ፕሮጀክቱ ከሚያስፈልገውን 7.3 ሚሊየን ዶላር  ውስጥ 2.4 ሚሊየን ዶላሩ በኢትዮጵያ መንግስትሲሸፈን  ፤ ቀሪው ከውጪ ድርጅቶች መገኘቱንም ገልፀዋል።አሁን ወደ ስራ እንቅስቃሴ የተገባ ሲሆን በቀጣይ ባሉት 20 ወራት ውስጥ ፕሮጀክቱ ተጠናቆ ወደ ተግባር ሲገባም ፥  የንግዱን ህብረተሰብ ድካምና ወጪ በከፍተኛ ደረጃ ከመቀነስ ፣ መልካም አስተዳደርን ከማስፈንና ሀገሪቷን የዘመናዊና አለም አቀፍ የንግድ አካል በማድረግ ረገድከፍተኛ አስተዋጽኦ ይኖረዋል ብለዋል።እንደ ኤፍ.ቢ.ሲ ዘገባ ዝግጅቱ ተጠናቆ አገልግሎቱ ተግባራዊ ሲሆን በገቢና ወጪ የንግድ ስርአቱ የተለያዩ ተቋማት በመሄድ የሚያልቁ